นักวิชาการรุ่นใหม่ และทายาทนักการเมืองสมัครสมาชิกเพื่อไทย หวังทำการเมืองสร้างสรรค์
คนรุ่นใหม่เพื่อไทยกว่า 30 คน เข้าสมัครสมาชิกพรรคมีทั้งนักวิชาการ และลูกหลานนักการเมือง เผยมาทำงานการเมืองเพราะต้องการลดขัดความขัดแย้ง ทำการเมืองให้สร้างสรรค์เมื่อวันที่ 27 ก.ย. 2561 รายงานว่า กลุ่มคนรุ่นใหม่ซึ่งส่วนใหญ่เป็นนักวิชาการและลูกหลานสมาชิกพรรคเพื่อไทย นำโดย เผ่าภูมิ โรจนสกุล ที่ปรึกษาเลขาธิการพรรคเพื่อไทย อรุณี กาสยานนท์ นักวิชาการด้านรัฐศาสตร์ ต้น ณ ระนอง บุตรชายกิตติรัตน์ ณ ระนอง พชร อาภรณ์รัตน์ บุตรชายพ.ต.ท.ไวพจน์ อาภรณ์รัตน์ และเดชณัฐวิทย์ เตริยาภิรมย์ บุตรชายบุญทรง เตริยาภิรมย์ เป็นต้น ได้เดินทางมาสมัครเป็นสมาชิกพรรคเพื่อไทย พร้อมเปิดตัวที่จะร่วมงานกับพรรคเพื่อไทย โดยมีแกนนำคนสำคัญของพรรค อย่างพล.ต.ท.วิโรจน์ เปาอินทร์ รักษาการหัวหน้าพรรค และภูมิธรรม เวชยชัย รักษาการเลขาธิการพรรค ร่วมให้กำลังใจเผ่าภูมิ กล่าวว่า กลุ่มคนรุ่นใหม่ที่มาสมัครเป็นสมาชิกพรรคเพื่อไทยมีความตั้งใจที่จะเข้ามาทำงานการเมืองอย่างเเท้จริง ไม่ได้มีแค่ภาพ แต่มีความสามารถ มีอุดมการณ์ ที่จะผสมผสานนำภารกิจ วิสัยทัศน์ และนโยบายไปสู่การปฎิบัติด้วยการผสมผสานกับบุคลากรของพรรคที่มีอยู่เดิมทั้งอดีต ส.ส. เขตและปาร์ตี้ลิสต์ ซึ่งจะทำให้คนรุ่นใหม่ของพรรคเพื่อไทยมีความแตกต่างกับพรรคอื่น ๆอรุณี กล่าวว่า คนรุ่นใหม่ของพรรคเพื่อไทย พร้อมทำงานร่วมกับทุกพรรค เพราะการเข้ามาทำงานทางการเมืองเพื่อพยายามลดความขัดแย้ง ทำให้ประเทศเดินหน้า ทำการเมืองสร้างสรรค์ มีทัศนคติทางการเมืองเชิงบวก ลดการตอบโต้ ที่จะนำไปสู่ความขัดแย้ง และส่วนตัวไม่มีความกังวลที่เข้ามาอยู่กับพรรคเพื่อไทยที่ถูกมองว่า เป็นคู่ขัดแย้งกับรัฐบาล พร้อมจะต่อสู้ทุกรูปแบบ ในวิถีทางที่ถูกต้องภูมิธรรม กล่าวว่า คนรุ่นใหม่ที่มาสมัครสมาชิก มีความมุ่งมั่นตั้งใจที่จะมาทำงานให้กับพรรค ส่วนหนึ่งจะลง ส.ส.เขต อีกส่วนจะมาทำงานเชิงนโยบาย และช่วยงานการเมืองในทุกมิติ ซึ่งถือว่า การมาครั้งนี้ทำให้พรรคมีความหลากหลาย หลังวันที่ 3 ต.ค. แกนนำของพรรคจะเริ่มลงพื้นที่ พบปะสมาชิก และติดตามการทำงานของสาขาพรรค 4 สาขาในจังหวัด เชียงใหม่ อุดรธานี นครศรีธรรมราช และสมุทรปราการทั้งนี้ นอกจากกลุ่มคนรุ่นใหม่แล้วยังมี โกวิท วัฒนกุล อดีตผู้สมัครส.ส.พรรคเพื่อแผ่นดิน เดินทางมาสมัครเป็นสมาชิกพรรคเพื่อไทยด้วย
คนรุ่นใหม่เพื่อไทยกว่า 30 คน เข้าสมัครสมาชิกพรรคมีทั้งนักวิชาการ และลูกหลานนักการเมือง เผยมาทำงานการเมืองเพราะต้องการลดขัดความขัดแย้ง ทำการเมืองให้สร้างสรรค์เมื่อวันที่ 27 ก.ย.
คนรุ่นใหม่,พรรคเพื่อไทย,เผ่าภูมิ โรจนสกุล,อรุณี กาสยานนท์,ต้น ณ ระนอง,พชร อาภรณ์รัตน์,เดชณัฐวิทย์ เตริยาภิรมย์